Document ID: /roh_data/filtered/fineweb-2-filterrobots_roh.jsonl.gz/57342

Surtut sajan els leds che la fiera è stada averta enfin il davos di planisà, enfin ils 23 da december. Pertge avant in onn hajan els stuì serrar la fiera gia suenter in’emna. Quai di Beat Spengler ch'ha vendì sin ses stan en la via da la staziun bavrondas chaudas e ch’è cun-organisatur da la fiera.
Nus avain gudagnà insatge, nus n’essan betg vegnì qua per nagut.
Cun las cifras è Beat Spengler cuntent. Tar el saja il gudogn per circa 30% pli bass ch’il 2019, avant la pandemia. Tar ses collegas saja quai tgunsch sumegliant, tar in forsa in zic pli bler e tar in auter in zic pli pauc.
Positiv vesa il martgadant era il cumportament dals giasts. Quests sajan sa tegnids bain vid las mesiras ed era il concept da protecziun haja funcziunà fitg bain. Mo en singuls cas hajan els ni il persunal da segirtad stuì intervegnir.